Juodaičiai
Juodaičiai – kaimas Jurbarko rajono savivaldybėje, 9 km į pietvakarius nuo Ariogalos, kelių  3513 Uždubysys–Juodaičiai–Griciai  ir  1709  Seredžius–Juodaičiai–Mituva–Keryvai  sankryžoje. Seniūnijos centras, yra Centro, Gausantės ir Paupio seniūnaitijos. Stovi Juodaičių Nukryžiuotojo Jėzaus bažnyčia (pastatyta 1931 m.), yra Juodaičių pagrindinė mokykla, biblioteka, Klausučių kultūros centro Juodaičių skyrius, paštas (LT-74042), medicinos punktas. Stovi paminklas partizanų žūties vietoje, pastatytas 1998 m. Per kaimą teka Mituvos intakas Paupys.